[ca] Aquest treball pretén desenvolupar un model de càlcul de petjada de carboni generada per Punts d'Alimentació Suplementària (PAS) de fauna, per tal que pugui ser emprat com a guió metodològic i aplicable a qualsevol PAS destinat a qualsevol espècie. L'objectiu és realitzar una anàlisi comparativa de l'impacte ambiental generat per la presència i absència dels PAS destinats a voltors presents a la Muntanya d'Alinyà, per tal de demostrar si hi ha o no un estalvi d'emissions de CO2 gràcies a l'activitat d'aquestes aus. La hipòtesi formulada defensa que si hi ha PAS, hi haurà una reducció de CO2 emès i, per tant, la petjada de carboni serà menor, ja que la carn destinada a les aus no haurà de ser tractada i/o eliminada. Per a la realització d'aquest estudi s'ha analitzat el cicle de vida dels subproductes carnis de Categoria 3, tenint en compte tant els transports com el consum elèctric generat per diversos processos en la cadena de tractament. Els càlculs sorgeixen de la multiplicació del factor d'emissió de CO2 pel consum de cada procés. Els resultats obtinguts s'expressen en termes de petjada de carboni (kg CO2) i en termes d'eficiència (kg CO2/kg carn). L'estudi demostra que sense PAS es generen 31.945,68 kg CO2 anuals i 6,25E-01 kg CO2/kg carn, mentre que amb PAS es generen 34.062,76 kg CO2 anuals i 6,76 kg CO2/kg carn. Anualment, s'emeten 2.117 kg CO2 més amb PAS que sense PAS. Això vol dir que la petjada de carboni és major si hi ha PAS i, per tant, la hipòtesi formulada inicialment no s'ha complert. Tot i la presència de PAS, la cadena de transformació dels subproductes es duu a terme igualment, per la qual cosa el fet de disposar de PAS ha augmentat el nombre de processos dins el cicle de vida dels subproductes carnis. S'ha comprovat que el procés que marca la diferència entre els dos escenaris és el consum de dièsel del vehicle de la Muntanya d'Alinyà. L'eficiència d'aquest cotxe és molt baixa degut a la poca quantitat de carn que transporta en cada trajecte en relació als quilograms de CO2 produïts. Malgrat que la presència dels PAS genera una petjada de carboni més alta que si no hi fossin, no s'ha de deixar d'alimentar aquestes aus a través d'aquest recurs. Cal remarcar que els voltors proporcionen uns serveis ecosistèmics tant a l'ecosistema com a la societat, i per tant és important preservar-los. Es pot concloure que la petjada de carboni generada és el preu ambiental a pagar per tal de mantenir els serveis ecosistèmics proporcionats pels voltors. Així i tot, si s'intenta augmentar al màxim l'eficiència dels processos involucrats, es contribuirà a la reducció de l'impacte ambiental produït per la presència de PAS.

[en] This project is aimed to develop a model to calculate the carbon footprint generated by the Supplementary Feeding Points (SFP) for fauna, so it can be used as a methodological script and to be followed and applied to any SFP assigned to any specie. The objective is to execute a comparative analysis of the environmental impact produced by the presence and absence of SFP destined to the vultures located in the Alinyà Mountain, Catalonia, to prove if there is a saving of CO2 thanks to the activity of these birds. The formulated hypothesis defends the fact that if there is SFP, there will be a saving of CO2 emissions and, therefore, the carbon footprint will be lower, since the meat used to feed the birds won't need to be neither treated nor eliminated. To carry out this study, the life's cycle of the derivative meat products from Category 3 has been analyzed while considering both the transport and the electric consumption produced by several processes. The calculations arise from the multiplication of the CO2 emission factor and the consumption of each process. The results are expressed by carbon footprint terms (kg of CO2) and efficiency terms (kg CO2/kg meat). It's seen that without the SFP 31.945,68 kg of CO2 annually and 6,25E-01 kg CO2/kg meat are produced, whereas if there are SFP, it is generated a total amount of 34.062,76 kg of CO2 annually and 6,76 kg of CO2/kg of meat. Every year, 2.117 kg of CO2 more are emitted by the SFP in comparison with the non-SFP scenario. This means that the carbon footprint is higher when there are SFP. So, the hypothesis formulated in the beginning of the study has not been fulfilled. Even with the presence of SPF, the transformation chain of the derivative meat products will also be carried out. Therefore, having SPF has increased the number of processes in the life cycle of the derived meat products. It has been proved that the process that makes the difference between both scenarios is the use of the vehicle from Alinyà Mountain. It has been seen that the efficiency of this car is low due to the small amount of meat transported in every route, in comparison to the kilograms of CO2 that are produced. Despite demonstrating that the presence of SFP generates a higher carbon footprint, it does not mean that the SFP must be eliminated. It is worthy to highlight that the vultures provide several services to the ecosystem and to the society, so it is important to preserve them. To sum up, the carbon footprint produced is the environmental price that has to be paid to maintain the ecosystem services generated by the vultures. Even so, if it is tried to increase the efficiency of the processes involved, there will be a contribution to the reduction of the environmental impact made by the presence of SFP.